Öö, kell on kaks kopikatega. Unetus Lasnamäel. Kuulata võib seda!  Kirjutaks vahelduseks oma tegemistest. Ega neid tegemisi tegelikult palju pole, tavapärased väljendid: argirutiin ja vabakava.  Ega teisi elada ei saakski.  Sügise alguses üritasin kõike paika panna. Üritasin mõista, mida olen teinud valesti. Mida peaks valima. Ja loomulikult tahtsin nii mõnelegi inimesele tõestada üht ja teist. (kolmandat loomulikult ka).  Aga kokkuvõttes, kuhu me jõuame, ikka õndsa teadmiseni, et inimene peab ennekõike jõudma selleni, mis talle oluline. Ehk  võtab kauem aega, võtab...  Jätkan vabakavaga...Ja korterituru uurimisega ka. Aastake Lasnamäel on ilmselt piisav. Kas kahtsen, et veetsin siin nõnda pika aja? Ei!    Muuseas, soovitan:  Koht ja inimene.  See tekst viib kaasa, kes mõistab, see mõistab. Ise lugesin need mõttekäigud läbi kaks korda jutti, ei oskaks ise eales paremini öelda kui seal kirjas.  Nt: "Nägime juba, et  uuslinnaosa ruum on üles ehitatud korduvusele, nagu looduses näiteks meri või kõrb. Ometi on uuslinnaosa ruum nendega tähenduslikus mõttes vastandlik. Laine liigub meres lakkamata ja luidetest uhub teinekord üle torm. Need keskkonnad ei ole võõrandatavad. Aga uuslinnaosa on mõtteliselt just loodusest väljaspool. Võõrandatuse aspektis lähtuvalt tekib siin ka telg elus - elutu. "    Hüppan nüüd julmalt teisele teemale. Antud nädalavahetus. Rahakoti must auk, kontojääki kontrollin mõnel ilusal päeval, kui  miski morjendada ei suuda.  "Kuku on kodu," peaks vastama. "Kukus on hüva muusika," tuleks lisada. "Kukus on veel paremad, khmm, kallimad joogid."  Ja naljakad/segased laused, mis visatakse lendu kell viis hommikul, peaksid justkui haiget tegema. Heas mõttes haiget, tunnen jälle, et mind vajatakse, liigutan kellegi mõttemaailma, aga samas...Ei vii see ju kuskile. Ja teadagi, rääkimisest parem on alati vaikimine.  Kui ignoreerid, siis on lihtne. See pole nüüd kivi minu kapsaaeda. Oot, või siiski.    Laupäev -Polymer, inimesed, keda polnud jupp aega näinud. Ja tänud Triinule, kes õpetas mulle tulevikuks kõik kasulikud nipid selgeks. Aegumatu How you doin` peaks ikka töötama:D    Ja veel, töökoht on mõnes mõttes ikka tore koht. Kui inimesed meenutavad alati, oi, kooliajal leidsin mõne nii hea tuttava, poleks uskunudki, et klapp nii hea on, vähemalt midagi koolist kasu.  Ma pean ütlema, et tööajalgi võib täitsa toredaid tegelasi trehvata, kes siis kõikjale kaasa veavad jne.  Vahel tekib kange soov mõnele kamraadile öelda, aitäh, et olemas oled.    Noojh, sellised mõtted keset ööd.  Uue nädala koidikul.  Küll mu kiusamiskirg ka varsti jälle trügib.  Tantsu- ja laulupalagan ootavad materdamist. Vb, aega on nende kiirete asjadega.